ગુજરાતમાં 1995 પછી સૌથી વધુ ઉમેદવારો મેદાનમાં છે. પ્રથમ તબક્કામાં 977 અને બીજા તબક્કામાં 1176. બંને પક્ષોમાંથી ઘણા નેતાઓએ બળવાખોરી કરીને અપક્ષ તરીકે જંપલાવ્યું છે. ભાજપે એવા 14 નેતાઓને સસ્પેન્ડ પણ કર્યા છે. ભાજપમાં આટલી બળવાખોરી ભૂતકાળમાં થઈ નથી, ત્યારે આ ઉમેદવારોને એમ લાગે છે કે ભાજપ પક્ષને નહીં, પણ લોકો સ્થાનિક ઉમેદવાર જોઈને મત આપશે. બીજું લોજિક – ભાજપનો વિકલ્પ જે મતદારો શોધે છે તેને કોંગ્રેસ એટલી પસંદ નથી, પણ ત્રીજો વિકલ્પ મળતો હોય તો અજમાવશે. તેથી પણ અપક્ષો વધારે સંખ્યામાં છે. જો આ લોજિક પ્રમાણે પરિણામો નહિ આવે તો યુપીની જેમ ગુજરાતમાં પણ ઇવીએમનો દોષ કઢાશે.